**Sixpenny Handley** (uttalt /ˈsɪkspəniˈhændli/) eller **Handley** er ein landsby og tidlegare eit *civil parish* nordaust i Dorset i England. Han er no del av parishet Sixpenny Handley and Pentridge. Han ligg på kalsteinsplatået Cranborne Chase 16 km nordaust for Blandford Forum. Ved folketeljinga i 2011 hadde parishet eit folketal på 1 233. Civil parishet blei avskaffa 1. april 2015 då det blei slått saman med Pentridge til Sixpenny Handley and Pentridge.

Namn
----

Landsbyen var opphavleg kjend som Handley, eller Handley St Mary. Bruken av namnet Sixpenny Handley om landsbyen og soknet er relativt ny, og er kjend frå midten av 1800-talet.

Namnet Handley er avleidd frå gammalengelsk *hēan*, 'høg' og *lēage*, 'lysning'. Sixpenny blei lagt til for å skilja staden frå andre med namnet Handley, og viser til Sixpenny Handley Hundred, eit herad eller hundred fyrst nemnd på 1300-talet som *Sexpenne et Henle*. Heradet hadde namn etter Handley og ein stad kalla Sixpenny, no ein gard, sørvest i soknet Fontmell Magna. Sixpenny blei fyrst skrive ned i 932 som *Seaxpenn*, og tyder 'saksaråsen' (frå gammalengelsk *Seaxe* og brythonsk *penn*). Åsen det er vist til er no kjend som Pen Hill og ligg aust for den moderne garden. Han var truleg ein gammal grensemarkør.

Historie
--------

På Woodcutts Common nord i soknet (vest-nordvest for landsbyen) ligg ein 4 acre stor romano-britisk funnstad frå jernalderen, truleg ein gard. Han blei groven ut av general Pitt Rivers i tida 1884–5.

### Den store brannen i 1892

20. mai 1892 brann store delar av landsbyen. Nesten to hundre menneske blei huslause, og det meste av landsbyen måtte byggast opp att. Velgjerarar sende gåver for å hjelpa landsbybuarane, og det blei gjeve så mange klede at det blei sagt ein kunne kjenna att ein mann frå Handley fordi han hadde på seg to-tre vestar. Gåvmilda blei feira i 2014 med den Heritage Lottery–støtta Sixpenny Handley Waistcoat Festival.

Religion
--------

Soknekyrkja St Mary stammar frå 1300-talet. Ho er verna med Grade II\*. St Marys høyrer til Church of England Church. Kyrkjegarden blir driven avChurchyards project.

Utdanning
---------

Handley har ein barneskule som huser elevar frå førskule til fjerde klasse. Deretter går barna vanlegvis til Cranborne Middle School og så Queen Elizabeth's School i Wimborne Minster.

Kjelder
-------

1. ↑  «The East Dorset (Reorganisation of Community Governance) Order 2015» (PDF). Lgbce. Arkivert frå originalen (PDF) 15. oktober 2017. Henta 10 March 2018.
2. ↑  Royal Commission on the Ancient and Historical Monuments and Constructions of England, (1975), *An Inventory of Historical Monuments in the County of Dorset: East*, page 64
3. ↑  William White, (1879), *Notes and queries: Volume 59*, page 99.
4. ↑  Royal Commission on the Ancient and Historical Monuments and Constructions of England, (1975), *An Inventory of Historical Monuments in the County of Dorset: East*, page 64
5. ↑  William White, (1879), *Notes and queries: Volume 59*, page 99.
6. ↑  at 50°57′5″ N 2°13′26″ W﻿
7. ↑  Watts, Victor, red. (2010), «Handley», *The Cambridge Dictionary of English Place-Names*, Cambridge University Press, ISBN 9780521168557
8. ↑  «'Sixpenny Handley', An Inventory of the Historical Monuments in Dorset, Volume 5: East (1975), pp. 64–72». *British History Online*. University of London & History of Parliament Trust. November 2013. Henta 3 April 2014.
9. ↑  Roland Gant (1980). *Dorset Villages*. Robert Hale Ltd. s. 28. ISBN 0-7091-8135-3.
10. ↑
11. ↑
12. ↑  «Church of St Mary, High Street», *Heritage Gateway* (English Heritage), henta 2 October 2010
13. ↑  *arkivkopi*, arkivert frå originalen 25. oktober 2021, henta 25. oktober 2021
14. ↑

* *Denne artikkelen bygger på «Sixpenny Handley» frå Wikipedia på engelsk, den 25. oktober 2021.*

Bakgrunnsstoff
--------------

 Commons har multimedium som gjeld: **Sixpenny Handley**

* Village website
* Village Street Fair website